=== Matematik ===
Sumererne udviklede et komplekst system af [[metrologi]] (læren om [[Måleenhed|mål]] og [[vægt (fysik)|vægt]]) ca. 4.000 f.Kr. Det førte igen til opdagelser af [[aritmetik]], [[geometri]], og [[algebra]] (regning med ubekendte). Fra 2.600 f.Kr. skrev sumererne [[multiplikation]]stabeller på lertavler og arbejdede med matematiske problemer som geometri og [[Division (matematik)|deling]]. De tidligste spor fra [[Babylonisk talsystem|det babylonske talsystem]] dateres til denne periode.<ref>Melville, Duncan J. (2003): [http://it.stlawu.edu/~dmelvill/mesomath/3Mill/chronology.html Third Millennium Chronology] {{Webarchive|url=https://web.archive.org/web/20180707213616/http://it.stlawu.edu/~dmelvill/mesomath/3Mill/chronology.html |date= 7. juli 2018 }}, ''Third Millennium Mathematics''. St. Lawrence University.</ref> Perioden 2.700–2.300 f.Kr. så den første udformning af et [[regnebræt]], og en tabel af successive kolonner som afgrænsede den successive orden af størrelser af deres talsystem [[seksagesimalsystem|baseret på 60]]. Sumererne var de første, som benyttede et [[Positionstalsystem|talsystem med stedsværdi]]. Der er også anekdotisk bevis på, at sumererne kan have benyttet en form for skyde-tommestok (regnestav) til [[astronomi]]ske udregninger. De var de første som fandt [[arealet]] i en [[trekant]] og [[rumfanget]] i en [[terning]].<ref>Anderson, Marlow; Wilson, Robin J. (14. oktober 2004): [http://books.google.com/books?id=BKRE5AjRM3AC&printsec=frontcover&dq=sherlock+holmes+in+babylon&sig=ACfU3U2XZtiWSoTgchQhcKHQD95X3F-35Q#PPA7,M1 «Sherlock Holmes in Babylon: and other tales of mathematical history»]. Google Books.</ref>
Samfund Historie Civilisationer